Ο **Γιόρις φαν Μπρέντελ** (φλαμανδικά: **Joris van Bredael**, 1 Ιανουαρίου 1661 - περ. 1706) ήταν Φλαμανδός ζωγράφος γνωστός για τις απόψεις πόλεων και τις σκηνές μάχης που απεικόνισε. Ήταν μέλος της επιφανούς οικογένειας καλλιτεχνών φαν Μπρέντελ.

Βιογραφία
---------

Αγώνας με έλκηθρα στην αυλή του ανακτόρου Χόφμπουργκ της Βιέννης
Γεννήθηκε στην Αμβέρσα σε οικογένεια καλλιτεχνών, δεύτερος γιος του Πίτερ φαν Μπρέντελ, γνωστού καλλιτέχνη που ειδικευόταν σε σκηνές αγοράς και πανηγύρεις χωριών με φόντο ιταλικού ύφους τοπία. Μητέρα του ήταν η Αν Φέλντενερ, θυγατέρα του γλύπτη Γεννάιν Φέλντενερ. Δύο από τους αδελφούς του, οι Γιαν Πίτερ φαν Μπρέντελ ο πρεσβύτερος και Αλεξάντερ φαν Μπρέντελ έγιναν επίσης ζωγράφοι. Ο Γιόρις εκπαιδεύτηκε από τον πατέρα του. Έγινε μέλος στη Συντεχνία του Αγίου Λουκά της Αμβέρσας το 1684.

Νυμφεύτηκε την Γιοχάννα Μαρία φαν Ντίπενμπεϊκ, θυγατέρα του επιφανούς μπαρόκ ζωγράφου Άμπραχαμ φαν Ντίπενμπεϊκ στις 25 Ιουλίου 1681. Τα δύο τέκνα τους, Γιόζεφ φαν Μπρέντελ και Γιαν Πίτερ φαν Μπρέντελ ο νεότερος έγιναν επίσης ζωγράφοι Η σύζυγός του απεβίωσε περί το 1689 - 90 και ο Γιόρις νυμφεύτηκε εκ νέου με την Άννε φαν ντερ Ντορτ.

Εργάστηκε στην Αμβέρσα για λογαριασμό εμπόρων έργων τέχνης, όπως ο Φόρχοντ (Forchondt). Το 1690 ο Φόρχοντ απέστειλε στους αντιπροσώπους της οικογενειακής επιχείρησης στη Βιέννη έξι πίνακες του Γιόρις φαν Μπρέντελ, περιλαμβανομένων ενός *αναγλύφου της Βιέννης*, της *κατάκτησης της Βούδας* και της *κατάκτησης του Γκραν*.

Με βάση ένα πίνακα με χειμερινή άποψη της Βιέννης, που του αποδίδεται, ορισμένες φορές γίνεται υπόθεση ότι πέρασε κάποιο χρονικό διάστημα στην πόλη.

Μαθητές του διετέλεσαν οι δυο γιοι του και ο Γιοάννες Λουντοβίκους Ντάουντενφορτ.

Έργο
----

Μάχη μεταξύ Χριστιανών και Οσμανλήδων στρατιωτών
Πολύ λίγα έργα του Γιόρις φαν Μπρέντελ έχουν διασωθεί. Είναι κυρίως γνωστός για τις σκηνές μάχης και τις απόψεις πόλεων, στις οποίες συνήθως απεικονίζεται κάποια λαϊκή εορτή ή πανήγυρις. Χαρακτηριστικό παράδειγμα παρόμοιας απεικόνισης είναι ο πίνακας *Αγώνας με έλκηθρα στην αυλή του ανακτόρου Χόφμπουργκ της Βιέννης*, ο οποίος πωλήθηκε από τον οίκο "Christie's" στις 24 Απριλίου 1998 στο Λονδίνο (παρτίδα 73). Παριστά αγώνα με έλκηθρα στις πλατείες και τους δρόμους της Βιέννης, αγαπημένη ενασχόληση των Βιεννέζων κατά τους χειμερινούς μήνες.

Πίνακας που του αποδίδεται είναι και η *Μάχη μεταξύ Χριστιανών και Οσμανλήδων στρατιωτών* (πωλήθηκε από τον οίκο "Lempertz" στις 28 Σεπτεμβρίου 2011 στην Κολωνία, παρτίδα 8). Τα μέλη της οικογένειάς του, περιλαμβανομένων και των γιων του, συχνά δημιουργούσαν παρόμοιες σκηνές μάχης, οι οποίες φαίνεται ότι ανταποκρίνονταν στη ζήτηση εκ μέρους της ευρωπαϊκής τάξεως των ευγενών, για την απεικόνιση των νικών τους απέναντι στους Τούρκους.

Παραπομπές
----------

1. ↑  (Ολλανδικά) *RKDartists*. rkd.nl/explore/artists/236184. Ανακτήθηκε στις 23  Αυγούστου 2017.
2. ↑  *Biografisch Portaal*. 72572774. Ανακτήθηκε στις 9  Οκτωβρίου 2017.
3. 1 2 3  *Czech National Authority Database*. jo2009507492. Ανακτήθηκε στις 23  Νοεμβρίου 2019.
4. 1 2  rkd.nl/explore/artists/236184. Ανακτήθηκε στις 15  Οκτωβρίου 2016.
5. ↑  rkd.nl/explore/artists/236184. Ανακτήθηκε στις 1  Οκτωβρίου 2016.
6. ↑  (Ολλανδικά) *RKDartists*. 236184. Ανακτήθηκε στις 9  Οκτωβρίου 2017.
7. ↑  *Artnet*. joris-van-bredael. Ανακτήθηκε στις 9  Οκτωβρίου 2017.
8. 1 2  *The Fine Art Archive*. cs.isabart.org/person/22443. Ανακτήθηκε στις 1  Απριλίου 2021.
9. 1 2 3 4 5  Joris van Bredael στο Ολλανδικό Ίδρυμα Ιστορίας της Τέχνης (Ολλανδικά)
10. 1 2  Walther Bernt, *The Netherlandish painters of the seventeenth century, Volume 1*, Phaidon, 1970, p. 19
11. ↑  Pierre Van Bredael, in: *Biographie Nationale Tome 2*, p. 914-917 (γαλλικά)
12. ↑  Wilhelmus Johannes Franciscus Juten, G. C. A. Juten, *Taxandria*, Volume 7, 1900, p. 184 (Ολλανδικά)
13. 1 2  Reginald Howard Wilenski, *Flemish Painters: 1430-1830*, Viking Press, 1960, p. 508
14. 1 2  Joris van Bredael, *A sledge carousel in the courtyard of the Hofburg, Vienna, in the reign of Leopold I*, at Christie’s.
15. ↑  Joris van Bredael, *Battle between Christian and Osman Soldiers* at Lempetz
16. ↑  Jan Peeter van Bredael, *Cavalry Engagement against the Turks, with a Distant View of a Town* at the Victoria & Albert Museum

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόρις φαν Μπρέντελ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 106937141
* BPN: 72572774
* NKC: jo2009507492
* RKD: 236184

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |